GHV2

GHV2 (ראשי תיבות: Greatest Hits Volume 2; בעברית: אוסף להיטים כרך 2) הוא אלבום הלהיטים השני של הזמרת מדונה אשר יצא לאור על ידי חברות התקליטים מאבריק רקורדס והאחים וורנר, ב-12 בנובמבר 2001. מדונה אמרה כי השירים שהיא כללה באלבום הלהיטים הם שירים שהיא יכולה להקשיב להם "חמש פעמים ברציפות". אלבום הלהיטים לא כלל בתוכו שירים חדשים, אך נכללו בו רמיקסים לכמה מלהיטיה של מדונה. בסמוך לצאת אלבום הלהיטים, יצא גם אלבום הרמיקס, GHV2 Remixed: The Best. בספטמבר 2001, דיווחה התקשורת כי מדונה הקליטה שני שירים: "Sex Makes the World Go Round" ו-"Veronica Electronica". בהמשך נאמר שהם אמורים להיכלל באלבום הלהיטים הקרוב שלה, אך למעשה השיר השני היה אמור להיכלל באלבום רמיקסים שלא יצא לאור לבסוף וגם השיר הראשון לא נכנס לאלבום בסופו של דבר. בנוסף לכך, דווח כי האלבום ייקרא The Immaculate Collection 2 מה שלא התברר כנכון בסוף. לאחר מכן, MTV News דיווחו שאלבום הלהיטים צפוי לצאת בנובמבר 2001. באוקטובר של אותה השנה מאבריק רקורדס חשפו את רשימת השירים של אלבום הלהיטים ואת תאריך יציאתו המדויק. אלבום להיטים זה מהווה המשך לאלבום האוסף הראשון של מדונה The Immaculate Collection, ומהווה אוסף של להיטים שלה בין השנים 1992 ל-2001. בניגוד לאלבום האוסף הקודם, אלבום להיטים זה לא כלל שירים חדשים. בריאיון ל-BBC מדונה אמרה שהיא בחרה לאלבום הלהיטים שירים "שהיא יכולה להקשיב להם יותר מ-5 פעמים רצופות" והוסיפה כי המטרה שלה הייתה שרשימת השירים תייצג את "האבולוציה שלה כזמרת, כותבת, וחשוב יותר מכל, כבת-אדם". בנוסף לכך, היא אמרה כי היא הקפידה לבחור את השירים המצליחים ביותר שלה בשביל שהם באמת יהיו אוסף של להיטים כשם האלבום, אם כי כמה מהשירים הפופולריים ביותר שלה באותה תקופה לא נכללו באלבום הלהיטים. למשל השיר "Amercian Pie" שהיה אחד מלהיטיה הגדולים ביותר באותה התקופה לא נכלל באלבום הלהיטים מכיוון שלטענתה של מדונה היא בכלל הצטערה שהוא נכלל באלבומה השמיני, Music. מדונה טענה כי זה היה הרעיון של מנהלי חברת התקליטים שלה להכניס את השיר לאלבום אף על פי שתחושת הבטן שלה אמרה לה אחרת ולכן זו הסיבה שלטענתה לשיר לא הגיע מקום באלבום הלהיטים. שירים בולטים אחרים אשר לא נכללו באלבום הלהיטים היו: "I'll Remember", "Rain", "This Used to Be My Playground" ו-"You'll See". אלבום הלהיטים קיבל ביקורות חיוביות מצד מבקרי המוזיקה, שראו באוסף השירים של אלבום הלהיטים מעין אוסף מהותי, אך מתחו ביקורת על כך שאין באלבום שום שירים חדשים. מבחינה מסחרית, זכה אלבום הלהיטים להצלחה רבה כאשר נמכר בכ-7 מיליון עותקים ברחבי העולם. בארצות הברית הצליח אלבום הלהיטים להגיע למעמד פלטינה וכך גם בגרמניה, אוסטרליה, ברזיל, קנדה, דנמרק. בעקבות כך הפך לאלבום ה-14 הנמכר ביותר באותה השנה. מידע על האלבום GHV2 באתר MusicBrainz מידע על האלבום GHV2 באתר AllMusic האלבום GHV2 באתר Discogs האלבום GHV2 באתר ספוטיפיי Madonna - The Immaculate Collection, Discogs (באנגלית) Madonna - GHV2 (Greatest Hits Volume 2), Discogs (באנגלית) Warner Bros. Records (2017-12-19), Madonna - American Pie (Official Music Video), נבדק ב-2018-03-03 "Madonna To Release New Greatest Hits Collection". MTV News (באנגלית). נבדק ב-2018-03-03. Album Accreds 2015, www.aria.com.au (באנגלית) prensariomusica "Gold & Platinum - RIAA". RIAA (באנגלית אמריקאית). נבדק ב-2018-09-30. Ask Billboard: Madonna's Career Album Sales, Billboard Mi2N.com - SHANIA, BACKSTREET, BRITNEY, EMIMEN AND JANET TOP ALL TIME SELLERS, web.archive.org, ‏2015-09-25 ultratop.be - ULTRATOP BELGIAN CHARTS, ultratop.be "CERTIFICADOS - Pro-Música Brasil". Pro-Música Brasil (בBrazilian Portuguese). נבדק ב-2018-09-30. bpi Madonna's Official biggest selling albums revealed, www.officialcharts.com (באנגלית) Bundesverband Musikindustrie, BVMI | Datenbank, www.musikindustrie.de (בגרמנית) Welcome to IFPI | IFPI, ifpi.dk (באנגלית) Mi2N.com - Music Divas & Rock Bands Top South African Certifications, www.mi2n.com (ארכיון) Goud/Platina, nvpi.nl (בהולנדית) 一般社団法人 日本レコード協会, www.riaj.or.jp AMPROFON, amprofon.com.mx The Official New Zealand Music Chart, THE OFFICIAL NZ MUSIC CHART (באנגלית) WebCite query result, www.webcitation.org (באנגלית) ZPAV :: Bestsellery i wyróżnienia - Wyróżnienia - Platynowe płyty CD - Archiwum, bestsellery.zpav.pl Kulta- ja platinalevyt, Musiikkituottajat (בפינית) Kulta- ja platinalevyt, Musiikkituottajat (בפינית) "French album certifications – Madonna – GHV2" "Gold/Platinum - Music Canada". Music Canada (באנגלית אמריקאית). נבדק ב-2018-09-30. Steffen Hung, The Official Swiss Charts and Music Community, www.swisscharts.com "IFPI Platinum Europe Awards – 2001" "Warner finds solace in farewell CD" (PDF).